
ВЪПРОСИ И ОТГОВОРИ
ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG05SFPR001-3.010 „РАЗВИТИЕ НА ДУАЛНАТА СИСТЕМА НА ОБУЧЕНИЕ В ПОО (ЧРЕЗ ПРИЛАГАНЕ ПОДХОДА ИТИ-2)“
към 18.08.2026 г.

[bookmark: _Hlk200618891][bookmark: _Hlk236310235]ВЪПРОС 1 от 30.07.2026 г. (Q001 постъпил чрез ИСУН):
Във връзка с подготовката на проектно предложение по процедура BG05SFPR001-3.010 „Развитие на дуалната система на обучение в ПОО (чрез прилагане на подхода ИТИ-2)“, моля за Вашето официално разяснение по въпроса дали асоциираните партньори следва да бъдат изрично добавяни като самостоятелни профили в Секция 2 „Партньори“ на електронния формуляр за кандидатстване в системата ИСУН 2020, или тяхното участие се отразява единствено в текстовите секции на описанието на проекта. 
Благодарим предварително за Вашето разяснение. 

ОТГОВОР: 
В  т. 12.1 и т. 12.2. от Условията за кандидатстване (УК) по настоящата процедура е направено ясно разграничение между „партньори“ и „асоциирани партньори“. 
Указанията за попълване на електронен формуляр (Приложение VIII от Приложенията за информация към УК) предвиждат в секция 3 „Данни за партньори“ попълване на информация за съответната организация – партньор по проекта, ако е приложимо. Секцията във формуляра за кандидатстване е предназначена за попълване само за участниците с качество на партньори съгласно т. 12.1 от УК. 
Предвид гореизложеното, асоциираните партньори не следва да бъдат въвеждани в секция 2 „Данни за партньори“ на електронния формуляр за кандидатстване. 
Съгласно Указанията за попълване на електронен формуляр (Приложение VIII от Приложенията за информация към УК), в поле 11.2 „Връзка между цели, предвидени дейности и резултати“ на Формуляра за кандидатстване следва да бъде посочено съответствие на проекта с одобрената комбинирана концепция за ИТИ по отношение на цели, кандидат, партньори, асоциирани партньори, дейности, общ размер на искано финансиране чрез БФП, териториален обхват, целеви групи, вкл. уязвими целеви групи. Следва да бъде описана ролята на асоциирания/те партньор/и в проектното предложение.
[bookmark: _Hlk237589169]Обръщаме внимание, че  съгласно УК на етапа на кандидатстване и/или на етапа на изпълнение на проектните предложения, е допустимо включване на нови асоциирани партньори извън първоначално определените в одобрените комбинирани концепции за ИТИ. 


ВЪПРОС 2 от 10.08.2026 г. (Q002 постъпил чрез ИСУН)
[bookmark: _Hlk237254924]Съгласно условията за кандидатстване към Дейност 2. Обучения на учители и наставници за разширяване на обхвата и повишаване качеството на дуалната система на обучение, могат да бъдат включени и обучения на учители по професионална подготовка и учители-методици с присъждане на 1 квалификационен кредит. Къде в помощната таблица се залагат разходите за възнагражденията за лекторите с присъждане на 1 квалификационен кредит, тъй като в шийта за Дейност 2 виждаме само разходи за възнаграждения на лектори без присъждане на квалификационен кредит.
ОТГОВОР:
Както е посочено в т.14.2 Допустими разходи от Условията за кандидатстване, единичният разход за възнаграждения на лектор при изпълнение на Дейност 2. Обучения на учители и наставници за разширяване на обхвата и повишаване качеството на дуалната система на обучение, за организиране и провеждане на обучения на учители по професионална подготовка и учители-методици (с присъждане на 1 квалификационен кредит или без квалификационни кредити), е определен в размер на 17,50 евро за 1 отработен академичен час. 
Размерът на единичния разход е един и същ независимо дали обученията на учители по професионална подготовка и учители-методици са с присъждане на 1 квалификационен кредит или без квалификационни кредити. По тази причина в помощната таблица не е предвиден отделен ред за възнаграждения на лектори при обучения с присъждане на квалификационен кредит. Разходите следва да бъдат планирани в бюджетния ред за възнаграждения на лектори за провеждане на обучения на учители по професионална подготовка и учители-методици по Дейност 2, като се попълва клетката за брой часове.  При планиране на разходите следва да се има предвид, че продължителността на обученията е различна:
· при обучение с присъждане на 1 квалификационен кредит продължителността следва да бъде 16 академични часа;
· при обучение без присъждане на квалификационен кредит продължителността следва да бъде до 24 академични часа (3 дни), като най-малко 8 академични часа следва да бъдат предвидени за практическо обучение (стажуване) в партниращи предприятия.
[bookmark: _Hlk237869888]

ВЪПРОС 3 от 16.08.2026 г. (Q003 постъпил чрез ИСУН)
Здравейте,
Във връзка с обявената процедура имаме следните въпроси:
1.	Допустимо ли е ученици, които не се обучават в дуална система на обучение в първи гимназиален етап (VIII, IX и Х-ти клас) да бъдат включени в пробно стажуване? Задължително ли е учениците преминали пробно стажуване, които не са в дуална система на обучение в 11 и 12 клас да работят в реална работна среда и да преминат в дуална система?
2.	Кога ще има информационен ден относно подготовката на проектно предложение?

ОТГОВОР:
1. Съгласно т. 13 „Дейности, допустими за финансиране“ от Условията за кандидатстване, по Дейност 1  в „пробно стажуване“ могат да участват ученици в първи гимназиален етап (VIII, IX и X клас) независимо от формата, в която се обучават. 
По процедурата не е поставено изискване ученик, участвал в пробно стажуване, задължително да премине в дуална форма на обучение в XI или XII клас. Обръщаме внимание, че всеки конкретен бенефициент по процедурата следва да планира дейностите по проекта по начин, който допринася за постигане на целите на операцията за развитие на дуалната система на обучение и изпълнение на заложените индикатори, включително специфичния индикатор „Брой училища, въвели дуална система на обучение“. 
2. Независимо, че процедура BG05SFPR001-3.010 „Развитие на дуалната система на обучение в ПОО (чрез прилагане на подхода ИТИ-2)“ е за директно предоставяне на безвъзмездна финансова помощ и няма нормативно задължение, Управляващият орган планира организиране и провеждане на информационен ден в началото на м. септември 2026 г., за което конкретните бенефициенти ще бъдат информирани своевременно.

Иван Попов

